মহাকুম্ভে পুণ্য স্নান সেরে আমেরিকার প্রেসিডেন্টের শপথ অনুষ্ঠানে যোগ দেবেন স্টিভ জোবসের স্ত্রী

ওয়েব ডেস্ক: ৫৬ বছর বয়সে মৃত্যু হয় অ্যাপলের সহ প্রতিষ্ঠাতা, বিশ্বের অন্যতম ধনী ব্যক্তি স্টিভ জোবসের (Steve Jobs)। দাবি করা হয়, মৃত্যুর আগে তিনি বলে গিয়েছিলেন, যে বিপুল সম্পদ আমি আহরণ করেছি। তা সঙ্গে নিয়ে যেতে পারছি না। কিন্তু মানুষের যে ভালোবাসা পেয়েছি সেই স্মৃতিটুকু নিয়ে যাচ্ছি। তাঁর স্ত্রী লরিন পাওয়েল জোবস ওরফে ‘কমলা’ ভারতে কৈলাশানন্দ গিরির কাছে দীক্ষা নিয়েছিলেন। নিরঞ্জিনী আখড়ার মহামণ্ডলেশ্বরের আচার্য কৈলাশনন্দ গিরির (Kailashanand Giri) ভক্ত লরিন। শান্তির খোঁজে তিনি এবার মহাকুম্ভে এসেছেন। ৪০ জনের বিশাল প্রতিনিধি দল নিয়ে প্রয়াগরাজে এসেছেন শনিবার। থাকছেন সেখানকার এক আখড়ায়। সোমবার অমৃত স্নানে অংশ নিয়েছেন তিনি। গঙ্গা, যমুনা, সরস্বতীর ত্রিবেণী সঙ্গমে শাহী স্নানের পুণ্য অর্জন করে সোজা চলে যাবেন আমেরিকার পরবর্তী প্রেসিডেন্ট ডোনাল্ড ট্রাম্পের শপথ অনুষ্ঠানে।

লরিন পাওয়েল জোবস (Laurene Powell Jobes) আগা্মী ১৫ জানুয়ারি পর্যন্ত প্রয়াগরাজে থাকবেন। হলুদ সালওয়ার, হাতে রক্ষাসূত্র, গলায় রুদ্রাক্ষের মালা। লরিনকে আধ্যাত্মিক ক্যাম্পে স্বাগত জানাতে হাজির হয়েছিলেন আখড়ার অন্যান্যরা। গেরুয়া পোশাকে কৈলাশানন্দ গিরির সঙ্গে বারাণসীতে কাশী বিশ্বনাথ মন্দির ঘুরে দেখেছেন তিনি। তাঁকে রীতি মেনে শিবলিঙ্গ স্পর্শ করতে দেওয়া হয়নি। তবে তিনি প্রার্থনা করেছেন। প্রসাদ নিয়েছেন। রবিবার পৌষ পূর্ণিমার আগে ৫০ লক্ষ ভক্ত স্নান সেরেছেন মহাকুম্ভে।

আরও পড়ুন: আরও এক রাজ্যে ‘নিষিদ্ধ’ হচ্ছে মদ! বাজেট পেশের আগেই বড় সিদ্ধান্ত

দাবি অনুযায়ী, ১২ বছর পর হতে চলা এই মহাকুম্ভে এবার প্রায় ৪৫ কোটি মানুষ অংশ নিতে চলেছেন। সারা বিশ্ব থেকে পুণ্যার্থীরা আসবেন। ২৬ ফেব্রুয়ারি পর্যন্ত মহাকুম্ভ চলবে। এখন ধর্মীয় উপাসকদের সব পথ উত্তরপ্রদেশের দিকে।